Agricultural and Environmental Science Database: guia ràpida. Curs 2017-18
Author: CRAI Biblioteca de Biologia
Keywords: Formació d'usuaris, CRAI, biblioteca, Biologia, Universitat de Barcelona, Agricultural and Environmental Science Database

CONTINGUT

Agricultural & Environmental Science Database® és una base de dades d’abast internacional sobre medi ambient. Conté referències bibliogràfiques, resums, citacions, ressenyes i enllaços a articles en text complet de revistes, monografies, congressos i publicacions oficials. Els àmbits temàtics són els següents: ciències ambientals, ecologia, biotecnologia agrícola i ambiental, contaminació aquàtica i atmosfèrica, recursos energètics, enginyeria ambiental, gestió de residus, etc.
Buida més de 10.000 publicacions periòdiques, monografies, informes, congressos, etc. Conté al voltant de 4 milions de registres (des del 1967), i dóna accés a un elevat nombre d’il·lustracions, taules, gràfics, mapes i fotografies.
S’actualitza mensualment i incorpora aproximadament 6.000 registres nous cada mes.
Aplega les següents bases de dades: AGRICOLA, Environmental Science & Pollution Management, TOXLINE i EIS.
ProQuest la distribueix a través del seu portal en línia.
La interfície de consulta és multilingüe (inclou el castellà), però la llengua de cerca és l’anglès.

PERFIL D’USUARI

Accediu a les bases de dades i recursos electrònics del CRAI a través del ReCercador+
recercador.ub.edu

Per saber-ne més accediu al Servei d’Atenció als Usuaris, un servei d’atenció personalitzada les 24 hores al dia i 7 dies a la setmana
crai.ub.edu/sau

Agricultural &
Environmental
Science Database®

Guia ràpida

L’opció Área personal permet crear un compte d’usuari, vàlid per a tots els recursos del portal ProQuest. Per consultar la base de dades no és indispensable registrar-se, tot i que permet:
▪ Configurar i guardar les preferències personals.
▪ Guardar, organitzar i compartir resultats.
▪ Guardar les cerques i combinar-les.
▪ Veure i gestionar alertes i RSS.
▪ Etiquetar les cerques i compartir-les.
▪ Exportar registres cap a Mendeley i altres gestors.
L'opció Preferencias permet personalitzar la manera de visualitzar la informació: idioma, format de les dates, ordenació dels resultats, nombre de registres per pàgina, format de les citacions i format del correu electrònic, personalització de les cerques (plurals, autocompletar).

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, cal activar el SIRE i autenticar-se amb l’identificador UB (el mateix que s’utilitza per accedir a la intranet UB).
Més informació a:
http://crai.ub.edu/que-ofereix-el-crai/acces-recursos/acces-recursos-proxy

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

© CRAI, curs 2017-18

CONSELLS DE CERCA

ÍNDEXS I TESAURUS

GESTIÓ DELS RESULTATS

Comodins per ampliar la cerca.
▪ Asterisc (*) substitueix 0 o X caràcters al principi,
al mig o a final de paraula. Ex.: *remed* recupera
phytoremediation, bioremediation, etc.
▪ Interrogant (?) substitueix 1 caràcter. Ex.: wom?n
recupera woman, women.
Operadors booleans per ampliar o limitar la cerca.
▪ AND: cerca documents que continguin tots els termes
Introduïts a la caixa de cerca.
▪ OR: cerca documents que continguin qualsevol dels
termes introduïts a la caixa de cerca.
▪ NOT: cerca documents que tinguin el primer terme
però no el segon.
Cometes (“ ”) per cercar una frase exacta.
Operadors de proximitat per fer cerques més precises.
▪ NEAR/n o N/n Els termes, indistintament del seu ordre,
poden estar separats per un màxim de tres paraules.
Ex.: wind NEAR/3 energy recupera resultats on els termes
wind i energy, indistintament del seu ordre, estan
separats per un màxim de tres paraules.
▪ Pre/n o P/n Un terme precedeix l’altre, amb un nombre
màxim de n paraules entremig. Ex.: *danger* Pre/5 whale*.
▪ Exact o X per cercar un terme exacte en un camp específic.
Ex.: matèries SU.EXACT("marine mammals").

Cerca bàsica i cerca avançada

Búsqueda básica: els termes es busquen a qualsevol camp dels registres.
Búsqueda avanzada: permet fer la cerca per camps concrets, o bé mitjançant comandaments, amb codis de camp. RECOMANABLE NOMÉS PER A USUARIS EXPERTS.
Autocompletar: A mida que escrivim, se'ns proposen termes a partir de cerques satisfactòries realitzades prèviament per altres usuaris. Funció desactivable.
Evaluado por expertos: marqueu aquesta opció per restringir els resultats als documents que han passat el procés de revisió i aprovació per parells.

Índexs: autors i títols de publicacions.
Tesaurus: trilingüe (castellà, francès i anglès). Permet triar els termes en castellà. Tanmateix, gràcies a una codificació interna, el sistema fa la cerca amb els termes equivalents en anglès.
S’hi accedeix des de la pantalla de cerca avançada, seguint els enllaços corresponents.

RESULTATS DE LA CERCA

Des del marge esquerre de la pàgina de resultats podeu ordenar els registres per rellevància o cronològicament.
Més avall, també podeu refinar els resultats pels diversos conceptes que apareixen a la columna Restringir resultados: articles avaluats per experts, matèria, publicació font, tipus de document, data de publicació, llengua, etc. Cada apartat és desplegable. Podeu visualitzar i triar la resta d’opcions clicant els enllaços de Más opciones.
També disposeu del quadre de text Buscar en los resultados, al capdavall de la pàgina, on podeu introduir termes per acotar la cerca.
Al cos central de la pàgina, feu clic al títol d’una entrada per visualitzar-ne el registre complet.

Accés al text complet

El botó Consulta’l dóna accés a l’article, a través del gestor d’enllaços SFX (text complet disponible).
Atenció! L’SFX controla només la disponibilitat a la UB de les publicacions en versió electrònica. Si l’SFX no localitza la publicació font entre els recursos electrònics subscrits per la UB (text complet no disponible), cal verificar-ho a través del catàleg ja que potser disposem de la versió impresa. En cas de dubte, demaneu ajuda al personal bibliotecari.

Imprimir, desar, enviar i exportar els resultats
Imprimir, desar, enviar, exportar

La pantalla de resultats permet dur a terme les accions següents amb els registres prèviament seleccionats:
Generar citacions bibliogràfiques, enviar per correu electrònic, imprimir, desar a l’àrea personal o en un fitxer, i exportar cap a gestors bibliogràfics.
Per exportar cap a Mendeley, deseu el fitxer en format RIS.

HISTÒRIC DE CERQUES

Des de l’enllaç Búsquedas recientes podeu tornar a les cerques fetes durant una mateixa sessió, i combinar-les amb els operadors AND, OR, NOT.
També podeu desar cerques i crear alertes o RSS a la vostra àrea personal, des dels menús desplegables d’Acciones (columna de la dreta)